Rossov pobrežný ľad

Rossov pobrežný ľad je najväčší šelfový ľadovec v Antarktíde (v roku 2013 mal rozlohu približne 500 809 km2 a šírku asi 800 km: približne veľkosť Francúzska). Je hrubý niekoľko sto metrov. Takmer zvislé čelo ľadovca smerujúce k otvorenému moru je dlhé viac ako 600 kilometrov a vystupuje 15 až 50 metrov nad vodnú hladinu. Deväťdesiat percent plávajúceho ľadu sa však nachádza pod hladinou.

Väčšina Rossovho pobrežného ľadu sa nachádza v Rossovej dependencii, ktorú si nárokuje Nový Zéland. Pláva a pokrýva veľkú južnú časť Rossovho mora a celý Rooseveltov ostrov, ktorý sa nachádza na východe Rossovho mora.

Tento ľadový šelf je pomenovaný po sirovi Jamesovi Clarkovi Rossovi, ktorý ho objavil 28. januára 1841. Pôvodne sa nazýval „bariéra“ s rôznymi prídavnými menami vrátane „Veľkej ľadovej bariéry“, pretože bránil ďalšej plavbe na juh. Ross zmapoval čelo ľadovca smerom na východ až po 160° západnej dĺžky. V roku 1947 Americká rada pre geografické názvy použila na tento útvar názov Ross Shelf Ice a publikovala ho v pôvodnom americkom antarktickom gazetteeri. V januári 1953 bol názov zmenený na Ross Ice Shelf, ktorý bol publikovaný v roku 1956.1) [Bertrand, Kenneth John, et al, ed.] The Geographical Names of Antarctica. Special Publication No. 86. Washington, D.C.: U.S. Board on Geographical Names, May 1947. 2) [Bertrand, Kenneth J. and Fred G. Alberts]. Gazetteer No. 14. Geographic Names of Antarctica. Washington: US Government Printing Office, January 1956. Podľa Úradu geodézie, kartografie a katastra SR je štandardizovaný vžitý názov tohto ľadovca „Rossov pobrežný ľad“.

 Referencie 

 Iné projekty 

Kategória:Geografia Antarktídy
Kategória:Ľadovce
Kategória:Eponymické termíny v geografii